— Да свайго грамадскага даручэння ставіцца не фармальна, — кажа Алена Іванаўна. — На кожнае свята стараецца сюрпрыз нам усім падрыхтаваць. Не стаў выключэннем і сёлетні Дзень настаўніка. Хочацца сказаць, што прафесіяналізм педагога не адзін раз адзначаўся граматамі. Ды і замежныя госці, якія чулі гучанне цымбалаў падчас выступлення педагога са сваёй вучаніцай Адэліяй Савіцкай, былі проста ў захапленні. Я маю на ўвазе канцэрт у санаторыі “Прыазёрны”, на якім прысутнічалі пераважна расіяне, а таксама ў НДЦ “Зубраня” падчас адпачынку там сірыйскіх дзяцей, дзе наш дуэт дастойна прадстаўляў мастацтва сінявокай Беларусі.